**IZVJEŠĆE O RADU**

**HRVATSKE KOMORE SOCIJALNIH RADNIKA ZA 2019. GODINU**

U 2019. godini u Hrvatskoj komori socijalnih radnika bilo je zaposleno 3 djelatnika:

* 1 osoba - ugovor o radu na neodređeno vrijeme,
* 1 osoba - ugovor o radu na određeno vrijeme te
* 1 osoba - ugovor o dodatnom radu.

Sklopljeno je:

* 10 autorskih ugovora (za edukatore) i
* 33 ugovora o djelu (za rad predstavnika tijela Hrvatske komore socijalnih radnika).

U Imenik socijalnih radnika na dan 31. prosinca 2019. godine upisano je 2322 socijalnih radnika.

Doneseno je:

* 128 rješenja o upisu socijalnih radnika u Hrvatsku komoru socijalnih radnika i
* 16 rješenja o prestanku članstva u Hrvatskoj komori socijalnih radnika temeljem zahtjeva članova zbog prestanka obavljanja djelatnosti socijalnog rada.

Hrvatska komora socijalnih radnika izdala je 10 potvrda iz evidencija koje vodi u skladu sa Zakonom.

Od strane drugih organizatora prijavljen je, vrednovan i kategoriziran 381 stručni skup.

Od strane Hrvatske komore socijalnih radnika organizirano je 11 stručnih usavršavanja:

* Individualno planiranje i vođenje slučaja u procjeni dobrobiti odraslih osoba – Zagreb – sudjelovalo 30 članova;
* Individualno planiranje i vođenje slučaja u procjeni dobrobiti odraslih osoba – Pakrac – sudjelovalo 29 članova;
* Individualno planiranje i vođenje slučaja u procjeni dobrobiti odraslih osoba – Split – sudjelovala 23 člana;
* Profesionalni identitet socijalnih radnika u zdravstvenim ustanovama – Zagreb – sudjelovala 43 člana;
* 3. simpozij socijalnih radnika u zdravstvu „Pravovremena zaštita prava djece na zdravlje“ – Rijeka – sudjelovala 52 člana;
* Moj alkohol-moja stigma – Zagreb – sudjelovala 22 člana;
* Kako sačuvati mentalno zdravlje pomagača – Zagreb – sudjelovalo 30 članova;
* Odrasle osobe s poteškoćama mentalnog zdravlja u socijalnom i zdravstvenom sustavu – Zagreb – sudjelovalo 47 članova;
* Socijalni radnici na naslovnici-dijalog s medijima – Zagreb – sudjelovao 41 član;
* Dijete u fokusu – Zagreb – sudjelovao 31 član;
* Okvir profesionalnih kompetencija socijalnih radnika u Centrima za socijalnu skrb Republike Hrvatske – ukupno sudjelovao 81 član (Bjelovarsko-bilogorska županija – 3 člana, Dubrovačko-neretvanska županija – 8 članova, Grad Zagreb – 7 članova, Istarska županija – 4 člana, Karlovačka županija – 4 člana, Koprivničko-križevačka županija – 3 člana, Krapinsko-zagorska županija – 4 člana, Ličko-senjska županija – 4 člana, Osječko-baranjska županija – 4 člana, Požeško-slavonska županija – 8 članova, Primorsko-goranska županija – 3 člana, Sisačko-moslavačka županija – 4 člana, Splitsko-dalmatinska županija – 4 člana, Šibensko-kninska županija – 2 člana, Varaždinska županija – 4 člana, Virovitičko-podravska županija – 2 člana, Vukovarsko-srijemska županija – 4 člana, Zadarska županija – 2 člana, Zagrebačka županija – 7 članova).

U 2019. godini ostvareno je 1.304.388,00 kuna prihoda od čega 1.214.205,00 kuna od članarina.

**SKUPŠTINA**

18. prosinca 2019. godine u Centru za socijalnu skrb Čakovec, Ulica Jakova Gotovca 9, Čakovec, u trajanju od 16:00 do 18:30 sati, održana je 8. redovna Skupština Hrvatske komore socijalnih radnika.

Skupštini je prisustvovalo 29 članova Hrvatske komore socijalnih radnika.

Skupština je jednoglasno usvojila:

* redovna godišnja izvješća svih tijela Hrvatske komore socijalnih radnika (Upravnog odbora, Nadzornog odbora, Etičkog povjerenstva, Disciplinskog suda I. stupnja, Disciplinskog suda II. Stupnja, Povjerenstva za stručna pitanja i trajno usavršavanje, Povjerenstva za stručni nadzor, Povjerenstva za odnose s javnošću, Povjerenstva za usporedbu stručnih kvalifikacija i provjeru Kompetentnosti),
* Financijsko izvješće za 2018. godinu,
* Upitnik o funkcioniranju sustava financijskog upravljanja i kontrola za 2018. godinu,
* Plan i program rada za 2020. godinu,
* Financijski proračun za 2020. godinu te
* Pravilnik o radu ureda Hrvatske komore socijalnih radnika.

**IZVJEŠĆE O RADU PREDSJEDNIKA I UPRAVNOG ODBORA**

* održano 7 sastanka Upravnog odbora
* održana 2 sastanka s tijelima Komore
* sudjelovanje na X. konferenciji socijalnih radnika u Zagrebu
* sudjelovanje na Danu Studijskog centra socijalnog rada
* Sudjelovanje u radu Uredništva i savjeta Ljetopisa socijalnog rada Studijskog centra socijalnog rada – predstavnik Antun Ilijaš
* Sudjelovanje u radu Sektorskog vijeća XX. Psihologija, edukacijska rehabilitacija, logopedija i socijalne djelatnosti Hrvatskog kvalifikacijskog okvira Ministarstva znanosti i obrazovanja – predstavnik Antun Ilijaš
* Sudjelovanje u radu Savjeta za socijalnu skrb Zagrebačke županije – predstavnik Nataša Koražija
* Sudjelovanje u Radnoj skupini za izradu prijedloga pravilnika temeljem Zakona o udomiteljstvu – predstavnik Ljiljana Rogić Šneperger

- 14. prosinca 2019. godine, na devetnaestu godišnjicu tragične smrti te u znak uspomene na kolegu Jakova Kudrića, u 09,06 sati socijalni radnici diljem Hrvatske zapalili su svijeće/lučice na svojim radnim mjestima - ovu akciju, pod nazivom *„Svjetlo za Jakova“*, pokrenula je 2015. godine Hrvatska komora socijalnih radnika u namjeri da kroz spomen na pokojnog kolegu ukaže na uvjete rada i nezaštićenost socijalnih radnika na radnom mjestu te na nepovoljan položaj socijalnih radnika u društvu

- kontinuirana suradnja s Ministarstvom za demografiju, obitelj, mlade i socijalnu politiku i Studijskim centrom socijalnog rada - sporazum o partnerstvu vezan uz obavljanje prakse terenskih nastavnika – održana treća konferencija za terenske nastavnike

- provedeno populacijsko istraživanje socijalnih radnika u Centrima za socijalnu skrb u partnerstvu s Hrvatskom udrugom socijalnih radnika, Ministarstvom za demografiju, obitelj, mlade i socijalu politiku te Studijskim centrom socijalnog rada

**- sudjelovanje u javnim savjetovanjima:**

* Nacrt Pravilnika o načinu i obliku provođenja odgojno-obrazovne potpore i stručnoga tretmana učenika u riziku za razvoj problema u ponašanju i učenika s problemima u ponašanju
* Nacrt prijedloga Pravilnika o načinu i postupku obiteljske procjene za obavljanje udomiteljstva
* Prijedlog Pravilnika o načinu i trajanju osposobljavanja i dodatnog usavršavanja udomitelja
* Prijedlog Pravilnika o uvjetima za priznavanje inozemnih stručnih kvalifikacija za obavljanje regulirane profesije – socijalni radnik u svrhu poslovnog nastana u Republici Hrvatskoj
* Obrazac prethodne procjene za Zakon o izmjenama Zakona o socijalnoj skrbi
* Obrazac prethodne procjene za Zakon o izmjeni Obiteljskog zakona
* Obrazac prethodne procjene za Zakon o Centru za posebno skrbništvo
* Nacrt prijedloga Zakona o izmjeni Obiteljskog zakona, s Konačnim prijedlogom zakona i Obrascem Iskaza o procjeni učinka propisa
* Nacrt prijedloga Zakona o izmjenama Zakona o socijalnoj skrbi, s Konačnim prijedlogom zakona i Obrascem Iskaza o procjeni učinka propisa
* Nacrt prijedloga protokola o postupanju u slučaju nasilja u obitelji

**- održane edukacije:**

* Hrvatska komora socijalnih radnika s Ministarstvom za demografiju, obitelj, mlade i socijalnu politiku sklopila ugovor o provedbi edukacije Individualno planiranje i vođenje slučaja u procjeni dobrobiti odraslih osoba– trodnevna edukacija održana je u Pakracu, Zagrebu i Splitu– teme: obilježja individualnog planiranja, proces promjene, timski rad, obilježavanje koncepta osnaživanja, etika i osnovna načela uključivanja korisnika, izrada individualnog plana promjene i evaluacija vođenja slučaja – voditeljice prof. dr. sc. Kristina Urbanc i doc. dr. sc. Marijana Kletečki Radović
* Hrvatska komora socijalnih radnika s Ministarstvom za demografiju, obitelj, mlade i socijalnu politiku sklopila ugovor o provedbi Edukacije o pravima i mogućnostima osoba s invaliditetom i starijih osoba s naglaskom na jednake mogućnosti i socijalno uključivanje – održana 13. ožujka 2019. godine u Daruvaru i 21. ožujka 2019. godine u Rijeci – voditelj doc. dr. sc. Marko Buljevac
* U partnerstvu s Društvom za psihološku pomoć, u okviru UNICEF projekta „Unapređenje socijalnih usluga za obitelji u riziku” održane metodske supervizije u Zagrebu, Osijeku, Splitu i Rijeci

**- ostvarene pogodnosti za članove:**

* Uniqa osiguranje - dopunsko i dodatno zdravstveno osiguranje
* Arag osiguranje - polica osiguranja pravne zaštite
* popusti na razne vrste osiguranja
* pravo na jedan besplatan pravni savjet godišnje
* pogodnosti Hrvatske poštanske banke
* pogodnosti u Clean Express-u, HNK Rijeka, HNK Osijek, KD Vatroslava Lisinskog, INA-i, Tifon-u

**IZVJEŠĆE O RADU NADZORNOG ODBORA**

* održane 2 sjednice
* prilikom svake sjednice izvršen je uvid u propisanu dokumentaciju i službene dokumente, u stanje na računu, knjigu blagajne
* uvidom u propisanu dokumentaciju i službene dokumente utvrđeno je da su isti vođeni sukladno propisima i da se adekvatno čuvaju
* izvršen je pregled službenih putovanja te je utvrđeno da su putni nalozi uredno ispunjeni i ovjereni
* aktivna i redovita komunikacija s Tajnikom i Predsjednikom Komore, iznošenje stavova i prijedloga vezanih uz poslovanje i rad Komore
* Nadzorni odbor konstatira da Hrvatska komora socijalnih radnika posluje u skladu sa zakonom, Statutom i drugim propisima

**IZVJEŠĆE O RADU ETIČKOG POVJERENSTVA**

* članovi Etičkog povjerenstva nalaze se sukladno potrebi, najčešće radi razmatranja upita o povredi Etičkog kodeksa
* Etičko povjerenstvo podržava aktivnosti Komore u promociji i zaštiti digniteta profesije, koordinira svoj rad s ostalim tijelima Komore i prati provođenja pravila etike u djelatnosti socijalnog rada
* održano 7 sjednica zakazanih prvenstveno povodom pritužbi stranaka na neetično ponašanje nakon kojih su dostavljena očitovanja na podneske članova
* sastavljene Etičke vrijednosti i smjernice komunikacije socijalnih radnika u javnom komunikacijskom prostoru

**IZVJEŠĆE O RADU DISCIPLINSKOG SUDA 1. STUPNJA**

- održano 16 sjednica

- provedeno 40 disciplinskih postupaka

- broj teških i lakih povreda dužnosti socijalnog radnika po povredama:

* opomena - 3
* ukor – 1

- broj izrečenih pojedinih disciplinskih mjera:

* opomena - 3
* ukor - 1
* oslobođenih - 17
* odbačenih prijava - 6

**IZVJEŠĆE O RADU DISCIPLINSKOG SUDA 2. STUPNJA**

- održano 6 sjednica

- u rad su zaprimljena 4 predmeta

- u 3 predmeta žalba je odbijena kao neosnovana te je potvrđena odluka Disciplinskog suda 1. stupnja

**IZVJEŠĆE O RADU POVJERENSTVA ZA STRUČNA PITANJA I TRAJNO USVRŠAVANJE**

- održano 14 sjednica

- sadržaj rada na sjednicama odnosio se na bodovanje stručnih skupova koji su prijavljeni od strane organizatora stručnih usavršavanja kao i na bodovanje stručnih usavršavanja temeljem individualnih prijava članova Komore

- od rujna do prosinca 2019. godine aktivnosti su primarno bile usmjerene na donošenje odluka o bodovanju u 958 predmeta za članove kojima ističe licenca

- donosile su se odluke o smanjenju broja bodova temeljem porodiljnih i rodiljnih dopusta, bolovanja i drugih specifičnih životnih okolnosti koje su mogle otežati ili onemogućiti članovima Komore odlaske na stručna usavršavanja

- dan je prijedlog za definiranje područja socijalnog rada temeljem Zakona o djelatnosti socijalnog rada koji predviđa priznavanje posebne stručne kompetencije, odnosno specifičnih znanja i vještina u pojedinom područje znanosti socijalnog rada kod obavljanja djelatnosti socijalnog rada

- započete su pripremne radnje za donošenje novog Pravilnika o sadržaju, rokovima i postupku trajnog usavršavanja i provjere stručnosti.

**IZVJEŠĆE O RADU POVJERENSTVA ZA STRUČNI NADZOR**

- održano je 10 sastanaka

- davani su prijedlozi i komentari na izmjene Statuta Komore, te je započeta izrada Pravilnika o stručnom nadzoru

- u siječnju 2019. godine Ministarstvu za demografiju, obitelj, mlade i socijalnu politiku dostavljeno izvješće o provedenim stručnim nadzorima u 2018. godini

- u siječnju 2019. godine dostavljena je pismena obavijest Upravnom odboru i Predsjedniku Komore o nemogućnosti donošenja godišnjeg plana stručnog nadzora iz razloga jer sukladno čl. 23. st. 2. Pravilnika o stručnom nadzoru Hrvatske komore socijalnih radnika nije donijeta Odluka o naknadi za provođenje stručnog nadzora članovima Povjerenstva i stručnjacima s Liste koji provode stručni nadzor, a koju određuje odlukom ministar nadležan za socijalnu skrb

- obavljena su 3 stručna nadzora nad radom ovlaštenih socijalnih radnika - sva 3 su bila po zahtjevu Ministarstva za demografiju, obitelj, mlade i socijalnu politiku

- po službenoj dužnosti nije pokrenut niti jedan stručni nadzor nad radom ovlaštenih socijalnih radnika

- povjerenstvo nije izreklo niti jednu mjeru za povredu dužnosti socijalnog rada niti je odredilo obvezu dodatnog stručnog usavršavanja - ukupno od tri provedena stručna nadzora, kod dvije ovlaštene socijalne radnice nisu utvrđeni stručni propusti u obavljanju dužnosti socijalnog rada, kod jedne ovlaštene socijalne radnice su utvrđene teške povrede dužnosti socijalnog radnika i pokrenut je disciplinski postupk pri tijelu Komore (Disciplinskim sudom)

- 2 stručna nadzora pokrenuta su na zahtjev Ministarstva unutarnjih poslova prije 23. veljače 2019. godine kada je stupio na snagu Zakon o djelatnosti socijalnog rada (NN 16/19), sukladno čl. 23. st. 2. Pravilnika o stručnom nadzoru Hrvatske komore socijalnih radnika (Narodne novine”, broj 43/2015), zatražena je Odluka o naknadi za provođenje stručnog nadzora - obzirom da je protekao rok za pokretanje postupaka zbog šutnje resornog Ministarstva, podnositelj zahtjev je obaviješten o razlozima neprovođenja istih

**IZVJEŠĆE O RADU POVJERENSTVA ZA USPOREDBU STRUČNIH KVALIFIKACIJA I PROVJERU KOMPETENTNOSTI**

- donesen Poslovnik o radu

- utvrđen protokol o postupanju od strane službene osobe Komore i Povjerenstva sukladno odredbama Zakona o reguliranim profesijama i Pravilnika o priznavanju stručnih kvalifikacija

- održane 4 sjednice

- uspostavljena suradnja i komunikacija s nacionalnim ENIC/NARIC uredom i Pravnim fakultetom u Zagrebu, Studijskim centrom socijalnog rada kao nadležnom obrazovnom ustanovom za dostavu odgovarajućih mišljenja

- broj zaprimljenih zahtjeva za priznavanje inozemne stručne kvalifikacije za obavljanje regulirane profesije – socijalni radnik u 2019. godini (od 7 mjeseca do 31. prosinca 2019. godine):

* Inicijalno je zaključno s 31. prosinca 2019. godine zahtjev predao 41 kandidat
* Potpune zahtjeve do kraja 31. prosinca 2019. godine predalo je 33 kandidata
* odbijenih zahtjeva – 3

- broj i vrsta dopunskih mjera:

* **z**a 6 kandidata izrečena dopunska mjera s razdobljem prilagodbe do 3 godine

**-** broj donesenih rješenja o priznavanju inozemne stručne kvalifikacije:

* 1 temeljem provedenog cjelovitog postupka
* 12 radi činjenice da je resorno Ministarstvo ustupilo predmete nakon što su protekli zakonski rokovi za provedbu postupka

**IZVJEŠĆE O RADU POVJERENSTVA ZA ODNOSE S JAVNOŠĆU**

- sastanci u Vladi Republike Hrvatske – izmjene uređenja kaznenopravnog sankcioniranja nasilja u obitelji i nasilničkog ponašanja, status službene osobe stručnim radnicima u sustavu

- „O stanju u sustavu socijalne skrbi“ - N1 Točka na tjedan – gostovanje predsjednice Povjerenstva

- „Socijalnim radnicima je previše“ – reakcija na liniju za pritužbe na rad centara za socijalnu skrb između ministarstva i inicijative Spasime – gostovanje Predsjednika Komore na Studio 4 HRT - „Prestanite izvoditi populističku predstavu u medijima“

- „Tragedija u Đakovu“ – dva gostovanja Predsjednika Komore na HTV – ostala gostovanja: RTL, NOVA TV, Hrvatski radio

- upućen apel građanima za prekid govora mržnje“ – potpisan od Hrvatske komore socijalnih radnika, Ministarstva za demografiju, obitelj, mlade i socijalnu politiku i Hrvatske udruge socijalnih radnika

- poziv na odgovornost u slučaju grupnog silovanja u Zadru zbog dijeljenja fotografija osumnjičenih maloljetnih počinitelja

- gostovanje predsjednice Povjerenstva u HTV emisiji Dobro jutro Hrvatska „Imam problem“ s naglaskom na potrebi međuresorne suradnje

- Socijalni radnici službene osobe – gostovanje predsjednice Povjerenstva u emisiji Zoom Zagreb TV Z1

- Kako je biti socijalni radnik u Hrvatskoj?- predsjednica Povjerenstva u emisiji Svakodnevnica – Jabuka TV

- priopćenje o štrajku prosvjete – Prava djece/učenika?

- priopćenje diskriminacija osoba s invaliditetom na društvenim mrežama

- priopćenje o podnošenju kaznenih prijava zbog govora mržnje „Sramotni istupi "profesionalaca" – zaustavite medijsko zlostavljanje djece i stručnjaka!” – poziv na gostovanje na N1 televiziji – emisija „Studio Uživo”, Renata Sever i Marko Buljevac

- Emisija Potraga – „Socijalni radnici na udaru, gotovo svaki drugi je fizički napadnut“ – prezentacija istraživanja

- provedena anketa - Profesionalni stres i zdravlje socijalnih radnika predstavljeno u prilogu „Žene i mediji”, Al Jazeera, na društvenim mrežama i na Okruglom stolu s novinarima “Socijalni radnici na naslovnici”

- organizirana tribina „Dijete u fokusu“ – suradnja Hrvatske komore socijalnih radnika s Udrugom za ravnopravno roditeljstvo

- kaznene prijave od strane Komore zbog prijetnji na društvenim mrežama

- priopćenja i mišljenja Komore povlače svi važniji mediji, a Hina redovito objavljuje

**IZVJEŠĆE O RADU STRUČNIH SEKCIJA**

**Izvješće o radu Sekcije zaposlenih u zdravstvu**

- održana 2 sastanka

- organizirana stručna usavršavanja:

* stručno predavanje „Projekt volontiranja u KBC-u Rijeka“
* stručno predavanje „Moj alkohol moja stigma“
* III. Simpozij sekcije socijalnih radnika u zdravstvu pod nazivom „Pravovremena zaštita prava djece na zdravlje“, međuresorna suradnja

- upućeno je 6 dopisa:

* Uredba (Ministarstvo zdravstva, Ministarstvo uprave, Ministarstvo za demografiju, obitelj, mlade i socijalnu politiku)
* Vođenje medicinske dokumentacije (Ministarstvo zdravstva, Ministarstvo uprave, Ministarstvo za demografiju, obitelj, mlade i socijalnu politiku)
* Uključivanje specijalističke palijativne skrbi u KU za djelatnike iz sustava zdravstva iz zdravstvenog osiguranja (Ministarstvo zdravstva, Ministarstvo za demografiju, obitelj, mlade i socijalnu politiku, SSZSS)
* Odgovor Hrvatske komore socijalnih radnika vezano uz vođenje medicinske dokumentacije u elektronskom obliku (Ministarstvo zdravstva)
* Uredba - izmjene i dopuna (Vlada Republike Hrvatske-predsjednik, Ministarstvo zdravstva, Ministarstvo financija, Ministarstvo rada i mirovinskog sustava, Ministarstvo za demografiju, obitelj, mlade i socijalnu politiku - n/p ministrima, Hrvatski sabor - Odbor za zdravstvo i socijalnu politiku n/p predsjednici Strenja)
* Status službene osobe (Hrvatska komora socijalnih radnika)

**Izvješće o radu Sekcije zaposlenih u domovima socijalne skrbi**

* održane 2 sjednice
* održana stručna usavršavanja:
* predavanje „Odrasle osobe s poteškoćama mentalnog zdravlja u socijalnom i zdravstvenom sustavu“,
* predavanje „Kako sačuvati mentalno zdravlje pomagača?“

**PRIJEDLOZI ZA UNAPREĐENJE RADA OVLAŠTENIH SOCIJALNIH RADNIKA U REPUBLICI HRVATSKOJ**

* kontinuirano obavještavanje ovlaštenih socijalnih radnika o radu Hrvatske komore socijalnih radnika elektronskim putem, putem službene web stranice, Facebook i Twitter profila, izradom promotivnih materijala, Newslettera – krizno i proaktivno komuniciranje
* ugovaranje pravnog savjetovanja i osiguranja ovlaštenih socijalnih radnika, osiguranje od profesionalne odgovornosti
* definiranje aktualnog statusa struke u resorima socijalne skrbi, zdravstva, pravosuđa te odgoja i obrazovanja – uključivanje u javne rasprave i radne skupine vezano uz nove propise
* kontinuirana organizacija stručnih skupova, edukacija, socijalnih akcija
* zaštita digniteta profesije socijalnog rada i utjecaja na nositelje politika u cilju razvoja profesije
* praćenje i suradnja s medijima kroz objave, demantije i gostovanja
* sudjelovanje u međunarodnim aktivnostima, praćenje i prilagodba standardima Europske unije u području socijalnog rada

**Izvještaj izradila: Ines Furda, dipl. socijalna radnica**